
Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (Latvijas Vēstnesis, 2023, 173. nr.; 2024, 7., 119. nr.; 2025, 20. nr.; 2026, 15., 77., 116. nr.) šādus grozījumus:
· 1. Izteikt 7.2. apakšpunktu šādā redakcijā:
· "7.2. mērķrādītājs – līdz 2026. gada 31. augustam 228 personu mājokļu pielāgošana."
· 2. Izteikt 19.1 punktu šādā redakcijā:
· "19.1 Ja pasākumā ir pieejams Atveseļošanas fonda finansējums, ministrija var piešķirt papildu kvotas pašvaldībām un veidot lielāku kopējo pielāgojamo mājokļu skaitu, paredzot mājokļu pielāgošanu vairāk nekā 228 mērķa grupas personām."
· 3. Izteikt 19.2 punktu šādā redakcijā:
· "19.2 Ja pasākumā tiek pielāgoti vairāk nekā 228 mērķa grupas personu mājokļi un šo noteikumu 7.2. apakšpunktā minētais mērķrādītājs noteiktajā termiņā ir sasniegts, ministrija var saskaņot, ka jebkurš šī pasākuma finansējuma saņēmējs drīkst turpināt šo noteikumu 4. punktā minētās mērķa grupas personu mājokļu pielāgošanu līdz 2026. gada 15. novembrim (ieskaitot). Ministrija nodrošina, ka pēc šo noteikumu 7.2. apakšpunktā noteiktā mērķrādītāja sasniegšanas pielāgojamo mājokļu skaits nepārsniedz starpību starp kopējo pielāgojamo mājokļu skaitu, kas fiksēts šo noteikumu 7.2. apakšpunktā minētā mērķrādītāja sasniegšanas dienā, un līdz minētajai dienai pielāgoto mājokļu skaitu."
· 4. Izteikt 23.1 punktu šādā redakcijā:
· "23.1 Ja šo noteikumu 4. punktā minētā mērķa grupas persona pārtrauc dalību pasākumā vai rodas no finansējuma saņēmēja neatkarīgi apstākļi, kuru dēļ nav iespējams pabeigt mājokļa pielāgojumus, veiktās mājokļa vides pielāgojumu izmaksas sedz no šo noteikumu 10. punktā minētā finansējuma, bet mērķa grupas personai veiktos mājokļa vides pielāgojumus neieskaita šo noteikumu 7.2. apakšpunktā norādītajā mērķrādītājā."
· 5. Papildināt ar 23.2 punktu šādā redakcijā:
· "23.2 Ja ir iestājušies no finansējuma saņēmēja neatkarīgi apstākļi, kas liedz šo noteikumu 4. punktā minētajai mērķa grupas personai izmantot mājokli, taču nepieciešamie mājokļa vides pielāgojumi ir veikti pilnā apjomā un finansējums izmantots atbilstoši šajos noteikumos noteiktajiem nosacījumiem, veiktās mājokļa vides pielāgojumu izmaksas sedz no šo noteikumu 10. punktā minētā finansējuma un šo noteikumu 7.1. apakšpunktā noteiktā atskaites punkta un 7.2. apakšpunktā noteiktā mērķrādītāja izpilde ir uzskatāma par sasniegtu."

